# Uradni list C 165A/20.

| | ISSN 1977-1045 |
| --- | --- |
| Uradni list
  Evropske unije | C 165A |
| | |
| Slovenska izdaja | Informacije in objave | Zvezek 5820. maj 2015 |

ISSN 1977-1045

Uradni list

Evropske unije

C 165A

Slovenska izdaja

Informacije in objave

Zvezek 5820. maj 2015

---

| Obvestilo št. | Vsebina | Stran |
| --- | --- | --- |
| | V   Objave |
| | UPRAVNI POSTOPKI |
| | Evropska komisija |
| 2015/C 165A/01 | Generalni direktorat za človeške vire in varnost — Objava prostega delovnega mesta direktorja (m/ž) (razred AD 14) — Direktorat za varnost (GD HR.DS) v Bruslju — (člen 29(2) kadrovskih predpisov) — COM/2015/10359 | 1 |

Obvestilo št.

Vsebina

Stran

V   Objave

UPRAVNI POSTOPKI

Evropska komisija

2015/C 165A/01

Generalni direktorat za človeške vire in varnost — Objava prostega delovnega mesta direktorja (m/ž) (razred AD 14) — Direktorat za varnost (GD HR.DS) v Bruslju — (člen 29(2) kadrovskih predpisov) — COM/2015/10359

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 20.5.2015 | SL | Uradni list Evropske unije | CA 165/1 |
| --- | --- | --- | --- |

20.5.2015

SL

Uradni list Evropske unije

CA 165/1

---

Generalni direktorat za človeške vire in varnost

Objava prostega delovnega mesta direktorja (m/ž) (razred AD 14)

Direktorat za varnost (GD HR.DS) v Bruslju

(člen 29(2) kadrovskih predpisov)

COM/2015/10359

(2015/C 165 A/01)

Predstavitev delodajalca

Direktorat za varnost Evropske komisije je del Generalnega direktorata za človeške vire in varnost ter je odgovoren za notranjo varnostno politiko institucije. Ta politika si prizadeva zagotoviti zaščito osebja Komisije, njenega premoženja in informacij pred tveganji z vidika varnosti in zaščite, in sicer povsod, kjer se izvajajo njene dejavnosti. Varnostna politika podpira Komisijo pri izvrševanju njenih pooblastil ter izpolnjevanju njenih institucionalnih in pravnih obveznosti, vključno z dolžnostjo skrbnega ravnanja do osebja. Prispeva tudi k neprekinjenemu poslovanju. Naša prizadevanja na tem področju v prihodnjih letih bodo usmerjena v ohranitev in nadaljnje izboljšanje kakovosti delovnega okolja ter istočasno krepitev učinkovite zaščite pred novimi grožnjami v času omejenih virov.

Komisija v odgovor na hitro globalizacijo in večjo zapletenost varnostnih groženj izvaja širok niz okrepljenih zaščitnih ukrepov, da bi v prihodnjih letih zagotovila učinkovito varstvo oseb, informacij in premoženja.

Na vodstvenem položaju, ki ga ponujamo v tem razpisu, se bo kandidat soočil s takimi prihodnjimi izzivi, nadalje izpopolnil in krepil varnostno politiko Komisije ter skrbel za njeno učinkovito izvajanje.

Delovno mesto

Evropska komisija razpisuje delovno mesto direktorja Direktorata za varnost.

Izbrani kandidat bo odgovoren za varnost ter zaščito in varstvo osebja Komisije, njenega premoženja, dejavnosti in informacij na vseh krajih zaposlitve. Vodil in usmerjal bo razvoj, izvajanje in ocenjevanje varnostne politike Komisije, se učinkovito odzival na nove, nastajajoče grožnje, ustvarjal sinergije ter učinkovito sodeloval s partnerji v drugih evropskih institucijah in nacionalnih varnostnih službah.

Direktor Direktorata za varnost upravlja okoli 200 zaposlenih, razporejenih v 6 enot v Bruslju in Luxembourgu, ki se ukvarjajo s številnimi različnimi varnostnimi vprašanji, kot so fizično varovanje prostorov Komisije, upravljanje pogodb za varnostno službo Komisije v Bruslju, preverjanje skladnosti varnostnih standardov informacijske tehnologije, varnost komunikacij ter protiobveščevalne in protiteroristične dejavnosti.

Poleg tega direktorat zagotavlja varovanje članov Komisije in zelo pomembnih oseb na delovnih obiskih, službo za odzivanje, ki deluje 24 ur na dan, svetovanje glede varnostnih vidikov informacijske tehnologije in tehničnih vidikov varnosti, varnostno usposabljanje za vse službe Komisije ter preiskovalno službo. Da bi bil pri opravljanju svojih nalog čim bolj uspešen, tesno sodeluje tudi z zunanjimi varnostnimi službami v drugih institucijah EU, državah članicah in mednarodnih organizacijah.

Direktor Direktorata za varnost vodi skupino, odgovorno za „politiko varnosti in zdravja na delovnem mestu“ v prostorih Komisije v Bruslju in Luxembourgu, kar vključuje revizijo upravljavskih sistemov za uporabo navedene politike in upravljanje povezanega programa usposabljanja.

Direktor je odgovoren za letni proračun v višini približno 6 milijonov EUR za varnostne dejavnosti in 40 milijonov EUR za varnostno službo v Bruslju. Direktorat za varnost upravlja približno 70 pogodb z zasebnimi podjetji in izvede povprečno 12 postopkov velikih javnih naročil na leto.

Da bi bil varnostni direktor učinkovit, mora biti sposoben vzpostavljati in ohranjati učinkovite odnose z drugimi varnostnimi službami na nacionalni in mednarodni ravni, pa tudi z drugimi varnostnimi agencijami, ter z njimi tesno sodelovati med drugim pri izmenjavi informacij o varnostnih vprašanjih in zagotavljanju najvišjih standardov varnosti. Z vidika upravljanja in vodenja na visokem vodstvenem položaju je to precejšen izziv.

Profil kandidata

Izbrani kandidat bo vrhunski in dinamični strokovnjak, ki bi moral izpolnjevati naslednja merila za izbor:

| — | izkušnje z relevantnimi vidiki varnosti, zlasti v okviru Evropske unije, vključno z dokazanim uspešnim upravljanjem in vodenjem na visokem položaju na tem področju, |
| --- | --- |

—

izkušnje z relevantnimi vidiki varnosti, zlasti v okviru Evropske unije, vključno z dokazanim uspešnim upravljanjem in vodenjem na visokem položaju na tem področju,

| — | razumevanje splošnega varnostnega konteksta in vprašanj, povezanih z varnostjo, in kaj je potrebno za njeno učinkovito izvajanje, |
| --- | --- |

—

razumevanje splošnega varnostnega konteksta in vprašanj, povezanih z varnostjo, in kaj je potrebno za njeno učinkovito izvajanje,

| — | razumevanje regulativnih vidikov in vidikov politike v varnostnem sektorju ter vodstvene izkušnje na tem področju, |
| --- | --- |

—

razumevanje regulativnih vidikov in vidikov politike v varnostnem sektorju ter vodstvene izkušnje na tem področju,

| — | dobro poznavanje institucij EU, njihovega delovanja in medsebojnih odnosov ter politik EU in njenih mednarodnih dejavnosti, povezanih z dejavnostmi direktorata, |
| --- | --- |

—

dobro poznavanje institucij EU, njihovega delovanja in medsebojnih odnosov ter politik EU in njenih mednarodnih dejavnosti, povezanih z dejavnostmi direktorata,

| — | sposobnost vzpostavljanja in ohranjanja učinkovitih in zanesljivih odnosov ter sodelovanja na področju varnosti z institucijami EU, mednarodnimi, nacionalnimi in lokalnimi organi, mednarodnimi organizacijami na ustrezni in najvišji ravni, |
| --- | --- |

—

sposobnost vzpostavljanja in ohranjanja učinkovitih in zanesljivih odnosov ter sodelovanja na področju varnosti z institucijami EU, mednarodnimi, nacionalnimi in lokalnimi organi, mednarodnimi organizacijami na ustrezni in najvišji ravni,

| — | izkušnje pri upravljanju proračunskih in finančnih sredstev ter človeških virov na nacionalni, evropski in/ali mednarodni ravni, |
| --- | --- |

—

izkušnje pri upravljanju proračunskih in finančnih sredstev ter človeških virov na nacionalni, evropski in/ali mednarodni ravni,

| — | sposobnost oblikovanja jasne strateške vizije glede vloge in prihodnosti direktorata, |
| --- | --- |

—

sposobnost oblikovanja jasne strateške vizije glede vloge in prihodnosti direktorata,

| — | sposobnost vodenja in motivacije velike skupine v evropskem, večkulturnem in večjezičnem okolju, |
| --- | --- |

—

sposobnost vodenja in motivacije velike skupine v evropskem, večkulturnem in večjezičnem okolju,

| — | sposobnost odličnega pisnega in ustnega komuniciranja, učinkovitega in prepričljivega komuniciranja z javnostjo ter z notranjimi in zunanjimi deležniki. |
| --- | --- |

—

sposobnost odličnega pisnega in ustnega komuniciranja, učinkovitega in prepričljivega komuniciranja z javnostjo ter z notranjimi in zunanjimi deležniki.

Izbrani kandidat mora imeti (možnost, da pridobi) veljavno potrdilo za dostop do tajnih podatkov (stopnje tajnosti TOP SECRET) svojega nacionalnega varnostnega organa (osebno potrdilo za dostop do tajnih podatkov je upravni sklep, izdan na podlagi varnostnega preverjanja, ki ga opravi pristojni nacionalni varnostni organ v skladu z veljavnimi nacionalnimi varnostnimi predpisi in ki potrjuje, da se posamezniku lahko dovoli dostop do tajnih podatkov do določene stopnje tajnosti. Kandidat ne more sam sprožiti postopka za izdajo tega potrdila; to lahko stori le delodajalec).

Izbrani kandidat bo na razpisano delovno mesto imenovan pod pogojem, da bo prej pridobil veljavno potrdilo za dostop do tajnih podatkov.

Obvezni pogoji za prijavo

V fazi izbora bodo upoštevani tisti kandidati, ki bodo do roka za prijavo izpolnjevali naslednje formalne pogoje:

| 1. | Državljanstvo: kandidati morajo biti državljani države članice Evropske unije. |
| --- | --- |

1.

Državljanstvo: kandidati morajo biti državljani države članice Evropske unije.

| 2. | Univerzitetna izobrazba ali diploma: kandidati morajo imeti:






  (i) | raven izobrazbe, ki ustreza z diplomo potrjenemu zaključenemu univerzitetnemu študiju, ki običajno traja štiri leta ali več, ali |
| --- | --- | --- |

2.

Univerzitetna izobrazba ali diploma: kandidati morajo imeti:

(i)

raven izobrazbe, ki ustreza z diplomo potrjenemu zaključenemu univerzitetnemu študiju, ki običajno traja štiri leta ali več, ali

| (ii) | raven izobrazbe, ki ustreza z diplomo potrjenemu zaključenemu univerzitetnemu študiju, ter ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane spodaj). |
| --- | --- |

(ii)

raven izobrazbe, ki ustreza z diplomo potrjenemu zaključenemu univerzitetnemu študiju, ter ustrezne vsaj enoletne delovne izkušnje, če študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, zahtevane spodaj).

| 3. | Delovne izkušnje: kandidati morajo imeti vsaj 15 let delovnih izkušenj po pridobitvi diplome na ravni, za katero so usposobljeni po prej navedenih kvalifikacijah.

  Vodstvene izkušnje: od teh 15 let delovnih izkušenj morajo kandidati imeti vsaj pet let na visokem vodstvenem položaju (1), neposredno v zvezi s področjem, povezanim s tem delovnim mestom. |
| --- | --- |

3.

Delovne izkušnje: kandidati morajo imeti vsaj 15 let delovnih izkušenj po pridobitvi diplome na ravni, za katero so usposobljeni po prej navedenih kvalifikacijah.

Vodstvene izkušnje: od teh 15 let delovnih izkušenj morajo kandidati imeti vsaj pet let na visokem vodstvenem položaju (1), neposredno v zvezi s področjem, povezanim s tem delovnim mestom.

| 4. | Jeziki: kandidati morajo temeljito obvladati enega od uradnih jezikov Evropske unije (2) in zadovoljivo poznati še enega od teh jezikov. |
| --- | --- |

4.

Jeziki: kandidati morajo temeljito obvladati enega od uradnih jezikov Evropske unije (2) in zadovoljivo poznati še enega od teh jezikov.

| 5. | Starostna omejitev: kandidati morajo biti mlajši od običajne starosti za upokojitev, ki je za uradnike Evropske unije določena kot zadnji dan meseca, v katerem dopolnijo 66 let starosti (glej člen 52(a) kadrovskih predpisov). |
| --- | --- |

5.

Starostna omejitev: kandidati morajo biti mlajši od običajne starosti za upokojitev, ki je za uradnike Evropske unije določena kot zadnji dan meseca, v katerem dopolnijo 66 let starosti (glej člen 52(a) kadrovskih predpisov).

Neodvisnost in izjava o interesih

Kandidat bo moral pred prevzemom svojih dolžnosti dati izjavo o neodvisnem delovanju v javnem interesu ter o kakršnih koli interesih, ki bi lahko vplivali na njegovo neodvisnost.

Imenovanje in pogoji zaposlitve

Evropska komisija bo izbrala in imenovala direktorja v skladu s svojimi postopki za izbor in zaposlitev (glej tudi dokument o politiki glede višjih uradnikov (3)). V okviru tega izbirnega postopka se bodo morali kandidati, ki bodo povabljeni na razgovor s Posvetovalnim odborom Komisije za imenovanja, predtem udeležiti preverjanja v ocenjevalnem centru, ki ga vodijo zunanji kadrovski svetovalci.

Iz operativnih razlogov in da bi se izbirni postopek čim hitreje končal, kar je v interesu kandidatov in institucije, bo izbirni postopek potekal samo v angleškem in/ali francoskem jeziku (4).

Plača in pogoji zaposlitve za uradnike razreda AD 14 so določeni v Kadrovskih predpisih za uradnike Evropske unije. Izbrani kandidat bo moral uspešno opraviti devetmesečno poskusno dobo, ki po kadrovskih predpisih velja za vse nove zaposlene.

Delovno mesto direktorja je v Bruslju.

Enake možnosti

Evropska unija uveljavlja politiko enakih možnosti.

Postopek prijave

Pred oddajo prijave skrbno preverite, ali izpolnjujete vse pogoje za prijavo („Obvezni pogoji“), zlasti glede zahtevane stopnje izobrazbe in delovnih izkušenj. Kandidati, ki ne bodo izpolnjevali katerega koli od navedenih pogojev za prijavo, bodo samodejno izključeni iz izbirnega postopka.

Kandidati se morajo prijaviti prek interneta na naslednji spletni strani:

https://ec.europa.eu/dgs/human-resources/seniormanagementvacancies/

in slediti navodilom za posamezne faze postopka.

Za prijavo kandidati potrebujejo veljaven elektronski naslov, ki bo uporabljen za identifikacijo vaše prijave, na tem naslovu pa vas bomo tudi obvestili o izidu postopka. Prosimo vas, da Evropski komisiji sporočite morebitne spremembe vašega elektronskega naslova.

Prijavi morate priložiti življenjepis v obliki dokumenta PDF in na spletu izpolniti motivacijsko pismo (največ 8  000 znakov). Življenjepis in motivacijsko pismo morata biti napisana v angleškem, francoskem ali nemškem jeziku.

Po zaključku spletne prijave se bo na zaslonu izpisala prijavna številka, ki si jo morajo kandidati zabeležiti in zapomniti – to bo njihova sklicna številka za vse zadeve v zvezi s prijavo.

Ko prejmete to številko, je postopek prijave zaključen – številka je potrdilo, da so vaši podatki shranjeni.

Če kandidat številke ni prejel, prijava ni bila uspešna!

Poteka svoje prijave kandidati ne morejo spremljati na spletu. O stanju vaše prijave vas bo neposredno obveščal generalni direktorat, ki je razpisal delovno mesto.

Kandidati, ki se zaradi invalidnosti ne morejo prijaviti prek spleta, lahko svojo prijavo (življenjepis in motivacijsko pismo) pošljejo v papirni obliki s priporočeno pošto na naslednji naslov:

  European Commission, Directorate-General for Human Resources and Security, Unit for Executive Staff and CCA Secretariat, COM/2015/10359, SC11 8/59, 1049 Bruxelles/Brussel, Belgique/België

  , in kot sklic jasno navedejo:

  Vacancy for a Director function in DG.HR.DS, COM/2015/10359

  , najpozneje zadnji dan roka za prijavo (velja datum poštnega žiga). Nadaljnja korespondenca med Komisijo in kandidati bo potekala po pošti. V tem primeru morajo kandidati prijavi priložiti dokazilo o invalidnosti, ki ga je izdal priznani organ. Na posebnem listu papirja morajo navesti tudi posebne ukrepe, za katere menijo, da bi jim olajšali sodelovanje v izbirnem postopku.

Za dodatne informacije in/ali pomoč pri tehničnih težavah pošljite elektronsko sporočilo na naslov:

HR-A2-MANAGEMENT-ONLINE@ec.europa.eu

Rok za prijavo

Zadnji dan za prijavo je 18. junij 2015 do 12. ure (opoldne) po bruseljskem času, po tem spletne prijave ne bodo več mogoče.

Za pravočasno izpolnitev spletne prijave so odgovorni kandidati sami. Priporočamo vam, da s prijavo ne čakate do zadnjih dni, saj lahko preobremenjenost spletnih povezav ali napaka pri vaši spletni povezavi povzroči prekinitev postopka spletne prijave pred njenim zaključkom, zaradi česar boste morali ponoviti celotni postopek. Po izteku roka za prijavo ne boste mogli več vnašati podatkov. Prijave, oddane po roku, se ne bodo upoštevale.

Pomembne informacije za kandidate

Kandidate opozarjamo, da je delo izbirnih komisij zaupno. Kandidatom je prepovedano vzpostaviti neposreden ali posreden stik s člani teh komisij, prav tako je prepovedano, da stori to kdo drug v njihovem imenu.

Varstvo osebnih podatkov

Komisija bo zagotovila, da se osebni podatki kandidatov obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (5).

---

(1)  Kandidati morajo v življenjepisu vsaj za tistih pet let, v katerih so si pridobili izkušnje na visokem vodstvenem položaju, navesti: (1) naziv in vlogo vodstvenih položajev, (2) število zaposlenih, za katere je bil kandidat odgovoren na teh položajih, (3) obseg upravljanega proračuna, (4) število hierarhičnih ravni nad položajem in pod njim ter število oseb s položajem na isti ravni kot kandidat.

(2)  http://ec.europa.eu/languages/policy/linguistic-diversity/official-languages-eu_sl.htm

(3)  http://ec.europa.eu/civil_service/docs/official_policy_en.pdf

(4)  Izbirna komisija bo zagotovila, da domači govorci teh jezikov ne bodo imeli neupravičene prednosti.

(5)  UL L 8, 12.1.2001, str. 1.

---